DNA พุ่งกว่า 12% หลังคว้างานวางระบบประปาบนเกาะเสม็ด นาน 25 ปี
DNA พุ่งกว่า 12% หลังคว้างานวางระบบประปา เพื่อการบริหารจัดการน้าบนเกาะเสม็ด นาน 25 ปี ล่าสุด ณ เวลา 12.05 น. ราคาอยู่ที่ 1.47 บาท บวก 0.16 บาท หรือ 12.21% สูงสุดที่ 1.68 บาท ต่ำสุดที่ 1.36 บาท มูลค่าซื้อขายที่ 58.63 ล้านบาท
16 ธ.ค. 2559

ผู้สื่อข่าวรายงานว่า ราคาหุ้นบริษัท ดีเอ็นเอ 2002 จำกัด (มหาชน) หรือ DNA ณ เวลา 12.05 น. ราคาอยู่ที่ 1.47 บาท บวก 0.16 บาท หรือ 12.21% สูงสุดที่ 1.68 บาท ต่ำสุดที่ 1.36 บาท มูลค่าซื้อขายที่ 58.63 ล้านบาท

นายศิริศักดิ์ ปิยทัสสีกุล กรรมการผู้จัดการ บริษัท ดีเอ็นเอ 2002 จำกัด (มหาชน) หรือ DNA ระบุว่า องค์การบริหารส่วนจังหวัดระยอง มีนโยบายจะดำเนินโครงการวางระบบประปา เพื่อการบริหารจัดการน้าบนเกาะเสม็ด ให้ประชาชนได้มีน้ำสะอาด ถูกสุขลักษณะสำหรับอุปโภค บริโภค ซึ่งองค์การบริหารส่วนจังหวัดระยองได้พิจารณาเห็นชอบให้บริษัท เสม็ดยูทิลิตี้ส์ จำกัด ซึ่งเป็นบริษัทย่อยในเครือบริษัทเป็นผู้ดำเนินการในโครงการวางระบบประปาเพื่อการบริหารจัดการน้ำบนเกาะเสม็ด เป็นระยะเวลา 25 ปี ตามมติที่ประชุมสภาองค์การบริหารส่วนจังหวัดระยอง อ้างอิงหนังสือเลขที่ รย. 51003.4/7529 ขั้นตอนต่อไปเป็นการเสนอแผนการต่ออนุกรรมการที่เกี่ยวข้อง เพื่อพิจารณารูปแบบการวางระบบ และอนุมัติการก่อสร้างในลำดับต่อไป